CELEX: 22018D1755
Language: fi
Date: 2017-02-03 00:00:00
Title: ETA:n sekakomitean päätös N:o 21/2017, annettu 3 päivänä helmikuuta 2017, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2018/1755]

22.11.2018   
               
               
                  FI
               
               
                  Euroopan unionin virallinen lehti
               
               
                  L 297/26
               
            
         ETA:N SEKAKOMITEAN PÄÄTÖS
         N:o 21/2017
         annettu 3 päivänä helmikuuta 2017
         ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2018/1755]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ”ETA-sopimus”, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksymisen epäämisestä 24 päivänä elokuuta 2016 annettu komission asetus (EU) 2016/1411 (1) olisi otettava osaksi ETA-sopimusta.
                  
               
                     (2)
                  
                  
                     Sairauden riskin vähentämiseen viittaavan elintarvikkeita koskevan terveysväitteen hyväksynnän epäämisestä 24 päivänä elokuuta 2016 annettu komission asetus (EU) 2016/1412 (2) olisi otettava osaksi ETA-sopimusta.
                  
               
                     (3)
                  
                  
                     Muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien sallittujen terveysväitteiden luettelosta annetun asetuksen (EU) N:o 432/2012 muuttamisesta 24 päivänä elokuuta 2016 annettu komission asetus (EU) 2016/1413 (3) olisi otettava osaksi ETA-sopimusta.
                  
               
                     (4)
                  
                  
                     Elintarvikkeiden kanssa kosketukseen joutuvista muovisista materiaaleista ja tarvikkeista annetun komission asetuksen (EU) N:o 10/2011 muuttamisesta ja oikaisemisesta 24 päivänä elokuuta 2016 annettu komission asetus (EU) 2016/1416 (4) olisi otettava osaksi ETA-sopimusta.
                  
               
                     (5)
                  
                  
                     Tämä päätös koskee elintarvikkeisiin liittyvää lainsäädäntöä. Elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.
                  
               
                     (6)
                  
                  
                     Sen vuoksi olisi muutettava ETA-sopimuksen liitettä II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä II oleva XII luku seuraavasti:
            
                        1.
                     
                     
                        Lisätään 54zzzzzp kohtaan (komission asetus (EU) N:o 432/2012) luetelmakohta seuraavasti:
                        
                                    ”—
                                 
                                 
                                    
                                       32016 R 1413: komission asetus (EU) 2016/1413, annettu 24 päivänä elokuuta 2016 (EUVL L 230, 25.8.2016, s. 8).”
                                 
                              
                  
                        2.
                     
                     
                        Lisätään 55 kohtaan (komission asetus (EU) N:o 10/2011) luetelmakohta seuraavasti:
                        
                                    ”—
                                 
                                 
                                    
                                       32016 R 1416: komission asetus (EU) 2016/1416, annettu 24 päivänä elokuuta 2016 (EUVL L 230, 25.8.2016, s. 22).”
                                 
                              
                  
                        3.
                     
                     
                        Lisätään 118 kohdan (komission asetus (EU) 2016/1390) jälkeen kohdat seuraavasti:
                        
                                    ”119.
                                 
                                 
                                    
                                       32016 R 1411: komission asetus (EU) 2016/1411, annettu 24 päivänä elokuuta 2016, muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksymisen epäämisestä (EUVL L 230, 25.8.2016, s. 1)
                                 
                              
                                    120.
                                 
                                 
                                    
                                       32016 R 1412: komission asetus (EU) 2016/1412, annettu 24 päivänä elokuuta 2016, sairauden riskin vähentämiseen viittaavan elintarvikkeita koskevan terveysväitteen hyväksynnän epäämisestä (EUVL L 230, 25.8.2016, s. 6).”
                                 
                              
                  
         
            2 artikla
            Asetusten (EU) 2016/1411, (EU) 2016/1412, (EU) 2016/1413 ja (EU) 2016/1416 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 4 päivänä helmikuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 3 päivänä helmikuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 230, 25.8.2016, s. 1.
         
            (2)  EUVL L 230, 25.8.2016, s. 6.
         
            (3)  EUVL L 230, 25.8.2016, s. 8.
         
            (4)  EUVL L 230, 25.8.2016, s. 22.
         
            (*1)  Valtiosäännön asettamista vaatimuksista ei ole ilmoitettu.